Harsány Község Önkormányzat Képviselő-testülete Harsány Község településképét meghatározó magas színvonalú építési munkákért, az épített környezet eredményes és maradandó fejlesztéséért, a község gazdasági életében való aktív szerepvállalásárt „Harsány Községért” kitüntető emlékérmet adományoz Szonda Árpádnak.

Szonda Árpád a SZONISZER 2000. Kft tulajdonosaként az elmúlt időszakban az alábbi, Harsány Község településképét alapvetően meghatározó közintézmények magas színvonalú építésében, felújításában játszott meghatározó szerepet.

- 2013-ban a Harsányi Hársfavirág Óvoda új szárnyának építése, részleges felújítása.

(Az intézmény két csoportszobával és több kiszolgáló helyiséggel bővült.)

- 2014-ben a Harsányi Egészségcentrum épületének felújítás és bővítése.

(Az épület teljes átalakítása során külön orvosi, fogorvosi, védőnői rendelők, várótermek létesültek, de megújult az épület környezete is.)

- 2014-ban a Harsányi Hársfavirág Óvoda konyhájának magas színvonalú korszerűsítése.

- 2015-ben a község múltja meghatározó épületének az egykori Dézsma-pincének a jelenlegi Sópincének és helytörténeti gyűjteménynek helyet adó borház rekonstrukciós munkája.

- 2015-ben a községi sporttelepen található öltöző megvalósítása.

A magas szintű kivitelezés mellett többletmunkával, különböző tárgyi felajánlásokkal tette színvonalasabbá az általa felújított intézményeket.

Fentieken túl évek óta a községi rendezvények kiemelt támogatója.